Rohevetiktaimed

Rohevetiktaimed (Chlorophyta) on rohevetikate hõimkond (ka rohevetikad kitsamas mõttes), kuhu kuulub umbes 500 perekonda 8000 liigiga fotosünteesivaid eukarüootseid organisme. Nagu maismaataimedki, sisaldavad rohevetiktaimed klorofülli a ja b ning varuainena on tavaliselt plastiidides olev tärklis. Rohevetiktaimed on seotud mändvetikate ja embrüofüütidega, moodustades üheskoos taimeriigi.

Rohevetikate hõimkonda kuulub nii üherakulisi kui ka hulkrakseid liike. Enamik neist on mageveelised, kui esineb ka suur hulk mereveeliike. Vähesed liigid suudavad elada ka näiteks puutüvedel, olles aerofüütsed rohevetikad. 

 Süstemaatika 
 Klassid  
 Bryopsidophyceae
 Chlorophyceae
 Pedinophyceae
 Pleurastrophyceae
 Prasinophyceae
 Trebouxiophyceae
 Ulvophyceae

Vaata ka
rohevetikad

Viited

Kategooria:Rohevetikad